شەفەق
نیوز/ نێچیروان بارزانی سەرۆک هەرێم کوردستان، شەوەکی ئمڕو چوارشەممە، پیشوازی لە مارشاڵ
سامی سامبسۆن راویژکار سەربازی باڵای بەریتانیا ئەرا کاروبارەیل خوەرهەڵات ناوڕاس و
باکوور ئەفریقا و شاند یاوەری کرد.
سەرۆکایەتی
هەرێم کوردستان لە بەیاننامەیگ وت: لە گردەوبوینیگ وەزیر پێشمەرگە لە حکومەت هەرێم
کوردستان ئامادەی بوی، باس پەیوەندیەیل بەریتانیا وەرد عراق و هەرێم کوردستان کریا،
و دویاترین نووەبویەیل رەوش سیاسی لە عراق، مەترسیەیل تیرۆر وجویلەیل داعش، کار چاکسازی
لە وەزارەت پێشمەرگە، پەیوەندیەیل هەولێر و بەغداد.
سەرۆک
نێچیروان بارزانی سوپاس هەرێم کوردستان رەسانە بەریتانیا ئەرا ئەو دەسمیەتی و پاڵپشتیە
ک لە جەنگ دژوە داعش ئەرا عراق و هەرێم کوردستان پیشکەشیان کرد، هەمیش دووپات لە گرنگی
وەردەوامی پاڵپشتیکردن بەریتانیا و برادەرەیل لە کۆمەڵگای ناودەوڵەتی کرد ئەرا نواگردن
مەترسیەیل تیرۆر و سەرکەفتن کار چاکسازی و دووارە رێکخستن پێشمەرگە.
هەردوگ
لایەنەگە هاوڕا بوین لە گرنگی وەیەکڕەسینەوە لایەنەیل سیاسی ورێککەفتنیان، ئەرا پشتسەرنان
ئەو سەختیەیلە لەنوای کار سیاسی لە عراق، و مقەیەتیکردن ئاسایش و ئارامی سیاسی لەی
وڵاتە، و زوور لەبان گرنگی یەکڕزی لایەنەیل سیاسی لە هەرێم کوردستان کردن.
رەوشەیل
ناوخوەیی هەرێم کوردستان، پەیوەندیەیل عراق و هەرێم کوردستان و دەوڵەتەیل هاوسا، گەشەیل
ناوچەگە وەشیوەی گشتی، وبڕیگ لەو باوەتەیلە ک گرنگییان هاوبەشە، باس و باوەتەیل ئەو
گردەوبوینە بوین ک قونسڵ گشتی بەریتانیا لە هەولێر ئامادەی بوی.
